ai4bharat/Pralekha huggingface dataset:
പ്രത്യേക സേവനങ്ങളും ഫീച്ചറുകളും
ശ്രീ വിശാഖം തിരുനാൾ എൻഡോവ്മെന്റ് പ്രഭാഷണം നടത്തി
തിരുവനന്തപുരം : 05 ജൂൺ 2023
കേരളത്തിൽ മരച്ചീനി കൃഷി ജനകീയമാക്കുന്നതിൽ ശ്രീ. വിശാഖം തിരുനാളിന്റെ നിർണായകമായ പങ്കിന്റെ ബഹുമാനാർത്ഥംഇന്ത്യൻ സൊസൈറ്റി ഫോർ റൂട്ട്ക്രോപ്സും , തിരുവനന്തപുരത്തെ ശ്രീകാര്യത്തുള്ള കേന്ദ്ര കിഴങ്ങുവർഗ്ഗ ഗവേഷണ സ്ഥാപനം , യും ചേർന്ന് വിശാഖം തിരുനാൾ എൻഡോവ്മെന്റ് പ്രഭാഷണം” സംഘടിപ്പിച്ചു. ഐഐടി മദ്രാസിലെ ഇൻസ്റ്റിറ്റ്യൂട്ട് പ്രൊഫസറായ പത്മശ്രീ പ്രൊഫ. ടി. പ്രദീപ് ഈ വർഷത്തെ പ്രഭാഷണം നടത്തി.
ഡയറക്ടർ ഡോ. ജി. ബൈജു, തന്റെ അധ്യക്ഷപ്രസംഗത്തിൽ ജീവന്റെ നിലനിൽപ്പിന് പ്രകൃതി വിഭവങ്ങളുടെ പ്രാധാന്യത്തെക്കുറിച്ച് വിശദീകരിച്ചു. വിശിഷ്ടാതിഥിയായിരുന്ന തിരുവിതാംകൂർ രാജകുടുംബാംഗം ശ്രീ. ആദിത്യവർമ്മ പതിനെട്ടാം നൂറ്റാണ്ടിൽ ബ്രസീലിൽ നിന്നും മരച്ചീനി ആദ്യമായി ശ്രീ വിശാഖം തിരുനാൾമഹാരാജാവ് ഇറക്കുമതി ചെയ്തതിനെ കുറിച്ചും കേരളത്തിൽ അതിന്റെ സ്വീകാര്യതയെക്കുറിച്ചും സംസാരിച്ചു.
ഭാവിയിൽ വായുവും വെള്ളവുംമാലിന്യ രഹിതമായി ലഭിക്കുന്നതിന് പരിസ്ഥിതി സംരക്ഷണത്തിന്റെ പ്രാധാന്യം അദ്ദേഹം ഊന്നിപ്പറഞ്ഞു. തുടർന്ന് ഐഐടി മദ്രാസിലെഇൻസ്റ്റിറ്റ്യൂട്ട് പ്രൊഫസർ പത്മശ്രീ ടി. പ്രദീപ് ‘നാനോ മെറ്റീരിയലുകൾ ഉപയോഗിച്ചു കൊണ്ടുള്ള ആദായകരമായ ശുദ്ധജലഉത്പ്പാദനത്തെക്കുറിച്ചു’ പ്രഭാഷണം നടത്തി. ചെലവേറിയ ഫിൽട്ടറേഷൻ മെംബ്രേനുകളോ വൈദ്യുതിയോ ഇല്ലാതെ പ്രവർത്തിക്കുന്ന ജലശുദ്ധീകരണ സംവിധാനത്തെക്കുറിച്ച് അദ്ദേഹം വിശദീകരിച്ചു. നാനോ ടെക്നോളജി ഉപയോഗിച്ച് വെള്ളത്തിൽ നിന്നുംവിഷാംശമുള്ള ആഴ്സനിക് പോലുള്ളവ നീക്കംചെയ്യുന്നതിനും കുറഞ്ഞ ചെലവിൽ വെള്ളം ശുദ്ധീകരിക്കുന്നതിനെ കുറിച്ചും വിശദീകരിച്ചു.പുതിയ വസ്തുക്കൾ സെൻസറുകളായി വികസിപ്പിക്കേണ്ടതിന്റെ പ്രാധാന്യത്തെക്കുറിച്ചും ഭാവിയിൽ ജലത്തിന്റെ ഗുണനിലവാരം അളക്കാനുള്ള അവസരങ്ങളെക്കുറിച്ചും അദ്ദേഹം സംസാരിച്ചു. ICAR-CTCRI ശാസ്ത്രജ്ഞരും ജീവനക്കാരും ക്ഷണിക്കപ്പെട്ട സ്കൂളിലെ വിദ്യാർത്ഥികളും പരിപാടിയിൽ പങ്കെടുത്തു. സി ടി സി ആർ ഐ പ്രിൻസിപ്പൽ സയന്റിസ്റ്റ് ഡോ. ടി. മകേഷ് കുമാർ സ്വാഗതവും , സീനിയർ സയന്റിസ്റ്റ് ഡോ. എച്ച്. കേശവകുമാർ നന്ദിയും പറഞ്ഞു.
ND
മന്ത്രിസഭ
സംയുക്തമായി തപാല്സ്റ്റാംപ് പുറത്തിറക്കുന്നതിനുള്ള ഇന്ത്യ-വിയറ്റ്നാം ധാരണാപത്രത്തിനു മന്ത്രിസഭ അനുമതി നല്കി
സംയുക്തമായി തപാല്സ്റ്റാംപ് പുറത്തിറക്കുന്നതിനുള്ള ഇന്ത്യ-വിയറ്റ്നാം ധാരണാപത്രം സംബന്ധിച്ചു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം മുന്പാകെ വിശദീകരിക്കപ്പെട്ടു. ‘പ്രാചീനകാല വാസ്തുശാസ്ത്രം’ എന്ന പ്രമേയത്തെ അടിസ്ഥാനപ്പെടുത്തി സംയുക്തമായി സ്റ്റാംപ് പുറത്തിറക്കാന് കമ്മ്യൂണിക്കേഷന്സ് മന്ത്രാലയത്തിനു കീഴിലുള്ള തപാല് വകുപ്പും വിയറ്റ്നാം പോസ്റ്റും പരസ്പരം സമ്മതിച്ചിരുന്നു. സംയുക്ത സ്റ്റാംപുകള് 25-01-2018നു പുറത്തിറക്കി.
(ഇന്ത്യയിലെ സാഞ്ചി സ്തൂപവും വിയറ്റ്നാമിലെ ഫോ മിന് പഗോഡയുമാണു സംയുക്ത സ്റ്റാംപുകളില് ചിത്രീകരിച്ചിരിക്കുന്നത്. 18-12-2017ല് ആണ് ഈ വിധത്തില് സ്റ്റാംപുകള് പുറത്തിറക്കാനുള്ള ധാരണാപത്രത്തില് ഇന്ത്യയിലെയും വിയറ്റ്നാമിലെയും തപാല് അധികാരികള് ഒപ്പുവെച്ചത്.
പരിസ്ഥിതി, വനം മന്ത്രാലയം
പരിസ്ഥിതി സംരക്ഷണ, ജൈവവൈവിധ്യ സംരക്ഷണരംഗത്ത് സഹകരണം വർധിപ്പിക്കുന്നതിനായി ഇന്ത്യയും ഫിൻലൻഡും ധാരണാപത്രം ഒപ്പിട്ടു
(പരിസ്ഥിതി–ജൈവവൈവിധ്യ സംരക്ഷണത്തിന് ഇരു രാജ്യങ്ങളും തമ്മിലുള്ള സഹകരണം വർധിപ്പിക്കുന്നതിനുള്ള ധാരണാപത്രത്തിൽ ഇന്ത്യയും ഫിൻലൻഡും ഒപ്പുവച്ചു.
അന്തരീക്ഷ-ജല മലിനീകരണം തടയൽ, മാലിന്യ സംസ്കരണം, ചാക്രിക സമ്പദ്വ്യവസ്ഥയുടെ പ്രോത്സാഹനം, കാർബൺ കുറഞ്ഞ മാർഗങ്ങൾ, വനങ്ങൾ ഉൾപ്പെടെയുള്ള പ്രകൃതിവിഭവങ്ങളുടെ സുസ്ഥിരമായ പരിപാലനം, കാലാവസ്ഥാ വ്യതിയാനം, സമുദ്ര-തീരദേശ വിഭവങ്ങളുടെ സംരക്ഷണം തുടങ്ങിയ മേഖലകളിൽ ഇന്ത്യയും ഫിൻലാൻഡും തമ്മിലുള്ള പങ്കാളിത്തവും പിന്തുണയും വര്ദ്ധിപ്പിക്കുന്നതിനും മികച്ച മാതൃകകൾ കൈമാറുന്നതിനുമുള്ള വേദിയാണ് ധാരണാപത്രം.
കേന്ദ്ര വനം പരിസ്ഥിതി–കാലാവസ്ഥാ വ്യതിയാന മന്ത്രി ശ്രീ പ്രകാശ് ജാവ്ദേക്കറും ഫിൻലാൻഡ് പരിസ്ഥിതി കാലാവസ്ഥാ വ്യതിയാന മന്ത്രി ക്രിസ്റ്റ മിക്കോനനും ധാരണാപത്രത്തിൽ വെർച്വലായി ഒപ്പിട്ടു.
പാരീസ് കരാറിന്റെ പ്രതിജ്ഞകൾ നിറവേറ്റുന്നതിനായി ഇരു രാജ്യങ്ങളും യോജിച്ചു പ്രവർത്തിക്കാൻ ധാരണാപത്രം തീർച്ചയായും പ്രതിജ്ഞാബദ്ധമാകുമെന്ന് ചടങ്ങിൽ സംസാരിച്ച ശ്രീ ജാവ്ദേക്കർ പറഞ്ഞു.
വാണിജ്യ വ്യവസായ മന്ത്രാലയം
ഡബ്ല്യുടിഒയിലെ ഇന്ത്യയുടെ സ്ഥിരം ദൗത്യം, സെന്റർ ഫോർ ട്രേഡ് ആൻഡ് ഇൻവെസ്റ്റ്മെന്റ് ലോ , സെന്റർ ഫോർ ട്രേഡ് ആൻഡ് ഇക്കണോമിക് ഇന്റഗ്രേഷൻ  എന്നിവ തമ്മിലുള്ള ധാരണാപത്രം കേന്ദ്ര മന്ത്രിസഭ അംഗീകരിച്ചു
ഡബ്ല്യുടിഒയിലെ ഇന്ത്യയുടെ സ്ഥിരം ദൗത്യം, സെന്റർ ഫോർ ട്രേഡ് ആൻഡ് ഇൻവെസ്റ്റ്മെന്റ് ലോ , സെന്റർ ഫോർ ട്രേഡ് ആൻഡ് ഇക്കണോമിക് ഇന്റഗ്രേഷൻ  എന്നിവ തമ്മിലുള്ള ധാരണാപത്രത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി.
വിശദാംശങ്ങൾ:
അക്കാദമിഷ്യൻമാർ, പ്രാക്ടീഷണർമാർ, നിയമജ്ഞർ, നയനിർമ്മാതാക്കൾ, ഇന്ത്യ, സ്വിറ്റ്സർലൻഡ്, മറ്റ് രാജ്യങ്ങൾ എന്നിവിടങ്ങളിൽ നിന്നുള്ള വിദ്യാർത്ഥികൾ എന്നിവർ തമ്മിലുള്ള സഹകരണം അന്താരാഷ്ട്ര വാണിജ്യ, നിക്ഷേപ നിയമങ്ങളുടെയും അനുബന്ധ വിഷയങ്ങളുടെയും ഉയർന്നുവരുന്നതും പുതിയതുമായ മേഖലകളെക്കുറിച്ച് സാങ്കേതികവും സൂക്ഷ്മവുമായ ധാരണ സൃഷ്ടിക്കാൻ സഹായിക്കും. ധാരണാപത്രം മൂന്ന് വർഷത്തേക്ക് നിലനിൽക്കും.
പ്രയോജനങ്ങൾ:
ജനീവയിലെ ഗ്രാജുവേറ്റ് ഇൻസ്റ്റിറ്റ്യൂട്ട് ഓഫ് ഇന്റർനാഷണൽ ആന്റ് ഡെവലപ്മെന്റ് സ്റ്റഡീസുമായുള്ള ധാരണാപത്രം സെന്റർ ഫോർ ട്രേഡ് ആൻഡ് ഇൻവെസ്റ്റ്മെന്റ് ലോയിലെ ജീവനക്കാർക്ക് അന്താരാഷ്ട്ര വ്യാപാര, നിക്ഷേപ നിയമ മേഖലയിൽ വിലപ്പെട്ട അക്കാദമിക്, ഗവേഷണ അവസരങ്ങൾ നൽകും. കൂടാതെ, അന്താരാഷ്ട്ര വ്യാപാരത്തിന്റെ സമകാലിക പ്രശ്നങ്ങളെക്കുറിച്ച് ഡിഒസി ഉദ്യോഗസ്ഥർ, സിടിഐഎൽ ഗവേഷകർ, അക്കാദമിക് വിദഗ്ധർ എന്നിവരുടെ ധാരണ വർദ്ധിപ്പിക്കുന്നതിനും അന്താരാഷ്ട്ര വാണിജ്യ, നിക്ഷേപ നിയമങ്ങളിൽ ഇന്ത്യയുടെ സ്ഥാനങ്ങൾക്കുള്ള പിന്തുണ കെട്ടിപ്പടുക്കുന്നതിനും , കീഴിൽ ശേഷി വർദ്ധിപ്പിക്കൽ പരിപാടികൾ സംഘടിപ്പിക്കുന്നതിനും ധാരണാപത്രത്തിൽ വ്യവസ്ഥയുണ്ട്.
മന്ത്രിസഭ
ബംഗാള് കിഴക്കന് അതിര്ത്തി പ്രദേശ നിയന്ത്രണ ഭേദഗതിക്ക് മന്ത്രിസഭയുടെഅംഗീകാരം
1873-ലെ ബംഗാള് - കിഴക്കന് അതിര്ത്തി പ്രദേശ നിയന്ത്രണങ്ങള്  ഭേദഗതിചെയ്യുന്നതിന് ഭരണഘടനയിലെ 372-ാം അനുച്ഛേദംരണ്ടാം ഉപവകുപ്പ് പ്രകാരംരാഷ്ട്രപതി പുറപ്പെടുവിച്ച 2019 ലെ ഭേദഗതിഉത്തരവിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്ചേര്ന്ന കേന്ദ്ര മന്ത്രിസഭായോഗം മുന്കാല പ്രാബല്യത്തോടെ അനുമതി നല്കി.
ബി.ഇ.എഫ്.ആര്മണിപ്പൂരിലേക്ക്വ്യാപിപ്പിക്കുന്നതിനും, 2019 ലെ പൗരത്വഭേദഗതി നിയമത്തിലെവകുപ്പുകളില് നിന്ന്അവിടുത്തെ തദ്ദേശീയ ജനതയ്ക്ക്സംരക്ഷണം നല്കുന്നതിനും ചട്ടങ്ങളില്ആവശ്യമായഭേദഗതിവരുത്തുന്നതിനുമാണ്വിജ്ഞാപനം.
(ND MRD
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 116.87 കോടി ഡോസ് വാക്സിൻ
രോഗമുക്തി നിരക്ക് 98.31%; മാർച്ച് 2020 മുതൽ ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ 12,510 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,39,34,547 ആയി
കഴിഞ്ഞ 24 മണിക്കൂറിൽ 8,488 പുതിയ കേസുകൾ; 538 ദിവസത്തെ ഏറ്റവും കുറഞ്ഞ കണക്ക്
രാജ്യത്ത് നിലവിൽ ചികിത്സയിലുള്ളത് 1,18,443 പേർ; 534 ദിവസത്തെ ഏറ്റവും കുറഞ്ഞ കണക്ക്
ചികിത്സയിലുള്ളത് ആകെ രോഗബാധിതരുടെ 1%-ത്തിലും താഴെ; നിലവിലെ നിരക്ക് 0.34%; 2020 മാർച്ച് മുതൽ ഏറ്റവും കുറഞ്ഞ നിരക്ക്
പ്രതിദിന രോഗസ്ഥിരീകരണ നിരക്ക് 1.08 ശതമാനമാണ്; കഴിഞ്ഞ 49 ദിവസമായി ഇത് 2 ശതമാനത്തിൽ താഴെയാണ്
പ്രതിവാര രോഗസ്ഥിരീകരണ നിരക്ക്  – 59 ദിവസമായി 2% ത്തിൽ താഴെ
ആകെ നടത്തിയത് 63.25 കോടി പരിശോധനകൾ
കൃഷി മന്ത്രാലയം
2020 ലെ ഖാരിഫ് സീസൺ മുൻനിർത്തി കർഷകർ പ്രധാൻ മന്ത്രി ഫസൽ ബിമ യോജനയിൽ അംഗമാകുന്നത് സജീവമായി നടന്നു വരുന്നു
2020 ലെ ഖാരിഫ് സീസണിലേക്ക് പ്രധാൻ മന്ത്രി ഫസൽ ബിമ യോജനയിൽ  കർഷകരെ അംഗമാക്കുന്നത് രാജ്യത്തെ വിവിധ സംസ്ഥാന-കേന്ദ്രഭരണപ്രദേശങ്ങളിൽ വ്യാപകമായി നടന്നു വരുന്നു. പ്രീമിയം തുക മാത്രം അടച്ച് എല്ലാ കർഷകർക്കും സൗജന്യമായി പ്രവേശനം ഉറപ്പാക്കാനാണ് സർക്കാർ തീരുമാനം.
കർഷകർക്ക്, അവർ ഉത്പാദിപ്പിക്കുന്ന ഭക്ഷ്യവിളകൾ ഇൻഷ്വർ തുകയുടെ 2%പ്രീമിയം അടച്ചും, വാണിജ്യ വിളകളും തോട്ടവിളകളും ഇൻഷ്വർ തുകയുടെ 5%പ്രീമിയം അടച്ചും ഇൻഷ്വർ ചെയ്യാവുന്നതാണ്. ബാക്കിയുള്ള പ്രീമിയം തുക കേന്ദ്ര സർക്കാരും സംസ്ഥാനങ്ങളും സബ്സിഡിയായി നൽകും. ചില സംസ്ഥാന-കേന്ദ്രഭരണപ്രദേശങ്ങളിൽ 2020 ഖാരിഫ് സീസണിലെ വിളകൾ ഇൻഷ്വർ ചെയ്യാനുള്ള അവസാന തീയതിയായി 2020ജൂലൈ 31 ആണ് നിശ്ചയിച്ചിരിക്കുന്നത്.
പി.എം.എഫ്.ബി.വൈ.യിൽ ചേരാൻ കർഷകരെ പ്രോത്സാഹിപ്പിക്കുന്നതു ലക്ഷ്യമിട്ട് കേന്ദ്ര കൃഷി മന്ത്രി ശ്രീ നരേന്ദ്ര സിംഗ് തോമർ വീഡിയോ സന്ദേശത്തിലൂടെ എല്ലാ കർഷകരോടും അഭ്യർത്ഥന നടത്തുകയും, പ്രകൃതി ദുരന്തങ്ങളുടെ ഫലമായി ഉണ്ടാകുന്ന വിളനാശം, മറ്റു നാശനഷ്ടങ്ങൾ എന്നിവ സൃഷ്ടിക്കുന്ന സാമ്പത്തിക നഷ്ടത്തിൽ നിന്ന് സ്വയം പരിരക്ഷ നേടണമെന്ന് ആവശ്യപ്പെടുകയും ചെയ്തു. 
വിളവെടുപ്പിനു മുമ്പും ശേഷവുമുള്ള കാലയളവിലും കൃഷി ചെയ്യുന്ന സമയത്തുടനീളവുമുള്ള വിളനാശത്തിന് ഈ പദ്ധതി സംരക്ഷണം ഉറപ്പാക്കുന്നു. ഇതിനുപുറമെ പ്രകൃതിദുരന്തങ്ങൾക്കെതിരെയും കൃഷിയിടത്തിലുള്ള വിളവെടുത്തിട്ടില്ലാത്ത വിളകൾക്കും സമഗ്രമായ സംരക്ഷണം ഉറപ്പാക്കുന്നു.
2020 ഖാരിഫ് സീസൺ മുതൽ എല്ലാ കർഷകർക്ക് പദ്ധതിയിൽ സ്വമേധയാ ചേരാവുന്നതാണ്.
പി.എം.എഫ്.ബി.വൈ.യിൽ ചേരാൻ ആഗ്രഹിക്കുന്ന കർഷകർ അടുത്തുള്ള ബാങ്ക്, പ്രാഥമിക കാർഷിക വായ്പ സംഘം, പൊതുജന സേവന കേന്ദ്രങ്ങൾ , വില്ലേജ് ലെവൽ എന്റർപ്രണർ ,കൃഷി വകുപ്പിന്റെ ഓഫീസ്, ഇൻഷുറൻസ് കമ്പനി പ്രതിനിധി എന്നിവരിലൂടെയോ നാഷണൽ ക്രോപ് ഇൻഷുറൻസ് പോർട്ടലായ  www.pmfby.gov.in ലിലൂടെ ഓൺലൈനായോ ക്രോപ്പ് ഇൻഷുറൻസ് ആപ്പ് വഴിയോ ബന്ധപ്പെടണം.
ഭവന, നഗരദാരിദ്ര ലഘൂകരണ മന്ത്രാലയം
പ്രധാനമന്ത്രിയുടെ ശുചിത്വ ഇന്ത്യ ദർശനം ജന മുന്നേറ്റത്തിന്റെ രൂപം കൈകൊണ്ടിരിക്കുന്നു - കേന്ദ്ര ഭവന നഗര കാര്യ സഹമന്ത്രി ശ്രീ കൗശൽ കിഷോർ
സ്വച്ഛത സ്റ്റാർട്ട്-അപ്പ് ചലഞ്ചിലെ വിജയികളെ മന്ത്രാലയം അനുമോദിച്ചു
കേന്ദ്ര ഭവന, നഗരകാര്യ മന്ത്രാലയം , സ്വച്ഛത സ്റ്റാർട്ടപ്പ് ചലഞ്ചിലെ വിജയികളെ 2022 സെപ്റ്റംബർ 21-ന് ന്യൂ ഡൽഹിയിൽ സംഘടിപ്പിച്ച അവാർഡ് ദാന ചടങ്ങിൽ അനുമോദിച്ചു. ഭവന, നഗരകാര്യ സഹമന്ത്രി ശ്രീ കൗശൽ കിഷോർ, ഇന്ത്യയിലെ ഫ്രഞ്ച് അംബാസഡർ H.E. ഇമ്മാനുവൽ ലെനേൻ, മന്ത്രാലയത്തിലെ മുതിർന്ന ഉദ്യോഗസ്ഥർ, ശുചിത്വ, മാലിന്യ സംസ്കരണ മേഖലയിൽ പ്രവർത്തിക്കുന്ന നിരവധി സ്റ്റാർട്ടപ്പുകളുടെ പ്രതിനിധികൾ എന്നിവർ ചടങ്ങിൽ പങ്കെടുത്തു.
പ്രധാനമന്ത്രി ശ്രീ നരേന്ദ്ര മോദിയുടെ ശുചിത്വ ഇന്ത്യ എന്ന കാഴ്ചപ്പാട് സ്വച്ഛ് ഭാരത് മിഷൻ-അർബൻ  ആരംഭിച്ചതോടെ ജന മുന്നേറ്റമായി മാറിയതായി ചടങ്ങിൽ സംസാരിച്ച ശ്രീ കൗശൽ കിഷോർ പറഞ്ഞു. ഈ ദൗത്യത്തിന് കീഴിൽ മാലിന്യങ്ങൾ പുനരുപയോഗം ചെയ്ത് ഉപയോഗപ്രദമായ ഉൽപ്പന്നങ്ങളാക്കി മാറ്റുന്നത് മാലിന്യ രഹിത നഗരങ്ങളെന്ന ലക്ഷ്യത്തിലേക്ക് നീങ്ങാൻ സഹായിക്കുക മാത്രമല്ല, വലിയ തോതിൽ തൊഴിലവസരങ്ങൾ സൃഷ്ടിക്കുന്നതിനും സഹായിക്കും.
സ്വച്ഛത സ്റ്റാർട്ടപ്പ് ചലഞ്ചിന് കീഴിൽ ചുരുക്കപ്പട്ടികയിൽ ഉൾപ്പെട്ട 30 സ്റ്റാർട്ടപ്പുകളിൽ മികച്ച 10 എണ്ണത്തിന് സ്റ്റാർട്ടപ്പുകളെ പ്രോത്സാഹിപ്പിക്കുന്നതിനുള്ള ഫ്രഞ്ച് ഗവൺമെന്റിന്റെ സംരംഭമായ ഫ്രഞ്ച് ടെക്കിൽ നിന്ന് 25 ലക്ഷം രൂപ വീതം സാമ്പത്തിക സഹായം ലഭിക്കുമെന്ന് മന്ത്രി അറിയിച്ചു. ശേഷിക്കുന്ന 20 സ്റ്റാർട്ടപ്പുകളിൽ ഓരോന്നിനും കേന്ദ്ര ഗവൺമെന്റിന്റെ 20 ലക്ഷം രൂപ വീതം സാമ്പത്തിക സഹായം ലഭിക്കുമെന്ന് അദ്ദേഹം പ്രഖ്യാപിച്ചു.
സ്വച്ഛ് ഭാരത് മിഷൻ-അർബന്റെ പരിധിയിൽ, 2022 ജനുവരി മുതൽ, AFD, DPIIT എന്നിവയുടെ പങ്കാളിത്തത്തോടെ കേന്ദ്ര ഭവന നഗരകാര്യ മന്ത്രാലയം സ്വച്ഛത സ്റ്റാർട്ടപ്പ് ചലഞ്ച് ആരംഭിച്ചു. രാജ്യത്തെ മാലിന്യ സംസ്കരണ മേഖലയുടെ സംരംഭകത്വ സാധ്യതകൾ പ്രയോജനപ്പെടുത്തുന്നതിനും വ്യവസായ സംരംഭങ്ങളുടെ വികസനത്തിന് അനുകൂലമായ അന്തരീക്ഷം പ്രോത്സാഹിപ്പിക്കുന്നതിനുമാണ് ചലഞ്ച് ലക്ഷ്യമിടുന്നത്.
എൻജിഒകൾ, അക്കാദമിക് സ്ഥാപനങ്ങൾ, സ്റ്റാർട്ടപ്പുകൾ എന്നിവയുൾപ്പെടെ ശുചിത്വ മേഖലയിൽ പ്രവർത്തിക്കുന്ന എല്ലാ പങ്കാളികളിൽ നിന്നും എൻട്രികളും പരിഹാരമാർഗ്ഗങ്ങളും ക്ഷണിച്ചുകൊണ്ട് 2021 ഡിസംബറിൽ അവതരിപ്പിച്ച സ്വച്ഛ് ടെക്നോളജി ചലഞ്ചിലൂടെ കേന്ദ്ര ഭവന നഗര കാര്യ മന്ത്രാലയം അടിസ്ഥാന തലത്തിൽ ഒരു മത്സരം നടത്തി. ടെക്നോളജി ചലഞ്ചിൽ വിജയികളായ സ്റ്റാർട്ടപ്പുകൾക്ക് 2022 ജനുവരിയിൽ തുടർന്നുള്ള സ്വച്ഛത സ്റ്റാർട്ടപ്പ് ചലഞ്ചിൽ പങ്കെടുക്കാൻ അനുമതി ലഭിച്ചു.
ധനകാര്യ മന്ത്രാലയം
സെക്യൂരിറ്റീസ് ആന്ഡ് എക്സ്ചേഞ്ച് ബോര്ഡ് ഓഫ് ഇന്ത്യ യും മംഗോളിയയിലെ ഫിനാന്ഷ്യല് റെഗുലേറ്ററി കമ്മീഷനും തമ്മില് ഉഭയകക്ഷി ധാരണാപത്രം ഒപ്പിടുന്നതിന് കേന്ദ്ര മന്ത്രിസഭയുടെ അംഗീകാരം
സെക്യൂരിറ്റീസ് ആന്ഡ് എക്സ്ചേഞ്ച് ബോര്ഡ് ഓഫ് ഇന്ത്യയും  മംഗോളിയയിലെ ഫിനാന്ഷ്യല് റെഗുലേറ്ററി കമ്മീഷനും  തമ്മില് ഉഭയകക്ഷി ധാരണാപത്രം ഒപ്പിടുന്നതിനുള്ള നിര്ദ്ദേശത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം ഇന്ന് അംഗീകാരം നല്കി.
പ്രധാന ഫലം:
എഫ്ആര്സിയും സെബിയെപ്പോലെ ഇന്റര്നാഷണല് ഓര്ഗനൈസേഷന് ഓഫ് സെക്യൂരിറ്റീസ് കമ്മീഷനുകളുടെ ബഹുമുഖ ധാരണാപത്രത്തില്  ഒരു സഹ പങ്കാളിയാണ്. എങ്കിലും, ഐഒഎസ്സിഒ എംഎംഒയു പരിധിയില് സാങ്കേതിക സഹായത്തിനുള്ള വ്യവസ്ഥയില്ല. നിര്ദ്ദിഷ്ട ഉഭയകക്ഷി ധാരണാപത്രം, സെക്യൂരിറ്റീസ് നിയമങ്ങള് ഫലപ്രദമായി നടപ്പിലാക്കുന്നതിലേക്ക് നയിക്കുന്ന വിവര പങ്കിടല് ചട്ടക്കൂട് ശക്തിപ്പെടുത്തുന്നതിന് സംഭാവന നല്കുന്നതിന് പുറമേ, ഒരു സാങ്കേതിക സഹായ പരിപാടി സ്ഥാപിക്കുന്നതിനും സഹായിക്കും. മൂലധന വിപണി, ശേഷി വര്ദ്ധിപ്പിക്കല് പ്രവര്ത്തനങ്ങള്, ജീവനക്കാര്ക്കുള്ള പരിശീലന പരിപാടികള് എന്നിവയുമായി ബന്ധപ്പെട്ട കാര്യങ്ങളിലെ കൂടിയാലോചനാ രീതിയിലുള്ള സാങ്കേതിക സഹായ പദ്ധതി അധികൃതര്ക്കു പ്രയോജനം ചെയ്യും.
പശ്ചാത്തലം:
1992 ലെ സെക്യൂരിറ്റീസ് ആന്ഡ് എക്സ്ചേഞ്ച് ബോര്ഡ് ഓഫ് ഇന്ത്യ നിയമപ്രകാരം ഇന്ത്യയിലെ സെക്യൂരിറ്റീസ് വിപണികളെ നിയന്ത്രിക്കുന്നതിന് സ്ഥാപിച്ചതാണ് സെക്യൂരിറ്റീസ് ആന്ഡ് എക്സ്ചേഞ്ച് ബോര്ഡ് ഓഫ് ഇന്ത്യ . നിക്ഷേപകരുടെ താല്പര്യം സംരക്ഷിക്കുകയും ഇന്ത്യയിലെ സെക്യൂരിറ്റീസ് വിപണികളുടെ വികസനം നിയന്ത്രിക്കുകയും പ്രോത്സാഹിപ്പിക്കുകയും ചെയ്യുക എന്നതാണ് സെബിയുടെ ലക്ഷ്യങ്ങള്. 2002-ലെ സെബി നിയമത്തിലെ 11-ാം വകുപ്പിന്റെ ഉപവകുപ്പ് -നു കീഴിലുള്ള ഖണ്ഡം  ബോര്ഡിന്റെ പ്രവര്ത്തനത്തിന് സമാനമായ പ്രവര്ത്തനങ്ങളുള്ള, ഇന്ത്യയിലോ ഇന്ത്യക്ക് പുറത്തോ ഉള്ള മറ്റ് അധികാരികളില് നിന്ന് വിവരങ്ങള്ക്ക് വിളിക്കാനോ വിവരങ്ങള് നല്കാനോ സെബിയെ അധികാരപ്പെടുത്തുന്നു. മറ്റ് നിയമങ്ങളിലെ വ്യവസ്ഥകള്ക്ക് വിധേയമായി, സെക്യൂരിറ്റീസ് നിയമങ്ങളുമായി ബന്ധപ്പെട്ട ലംഘനങ്ങള് തടയുന്നതിനോ കണ്ടെത്തുന്നതിനോ ഉള്ള കാര്യങ്ങളില്. ഇന്ത്യക്ക് പുറത്തുള്ള ഏതെങ്കിലും അധികൃതര്ക്ക് എന്തെങ്കിലും വിവരങ്ങള് നല്കുന്നതിന്, കേന്ദ്ര ഗവണ്മെന്റിന്റെ മുന്കൂര് അനുമതിയോടെ അത്തരം അധികാരവുമായി സെബിക്ക് ഒരു ക്രമീകരണമോ കരാറോ ധാരണയോ ഉണ്ടാക്കാം. ഈ പശ്ചാത്തലത്തില്, പരസ്പര സഹകരണത്തിനും സാങ്കേതിക സഹായത്തിനുമായി ഉഭയകക്ഷി ധാരണാപത്രം ഒപ്പിടാന് എഫ്ആര്സി സെബിയോട് അഭ്യര്ത്ഥിച്ചു. ഇതുവരെ, മറ്റ് രാജ്യങ്ങളിലെ മൂലധന വിപണി റെഗുലേറ്റര്മാരുമായി സെബി 27 ഉഭയകക്ഷി ധാരണാപത്രങ്ങളില് ഒപ്പുവച്ചിട്ടുണ്ട്.
2006-ല് സ്ഥാപിതമായ ഫിനാന്ഷ്യല് റെഗുലേറ്ററി കമ്മീഷന്  ഇന്ഷുറന്സ്, സെക്യൂരിറ്റീസ് വിപണികളും മൈക്രോഫിനാന്സ് മേഖലയിലെ പങ്കാളികളും ഉള്പ്പെടെ ബാങ്കിതര മേഖലയുടെ മേല്നോട്ടം വഹിക്കാനും നിയന്ത്രിക്കാനും നിയോഗിക്കപ്പെട്ട ഒരു പാര്ലമെന്ററി സ്ഥാപനമാണ്; സുസ്ഥിരവും മികച്ചതുമായ സാമ്പത്തിക വിപണികള് നല്കുന്നതിന് എഫ്ആര്സിക്ക് ഉത്തരവാദിത്തമുണ്ട്. കമ്മീഷന് ബാങ്കിതര ധനകാര്യ സ്ഥാപനങ്ങള്, ഇന്ഷുറന്സ് കമ്പനികള്, ഇടനിലക്കാര്, സെക്യൂരിറ്റീസ് സ്ഥാപനങ്ങള്, സേവിംഗ്സ് ആന്ഡ് ക്രെഡിറ്റ് സഹകരണ സ്ഥാപനങ്ങള് എന്നിവയുടെ മേല് അധികാരം പ്രയോഗിക്കുന്നു. അതേസമയം, ഇത് വ്യക്തിഗത സാമ്പത്തിക വിപണി കക്ഷികളുടെ  അവകാശങ്ങള് ഉറപ്പാക്കുകയും സാമ്പത്തിക ക്രമക്കേടുകളില് നിന്ന് സംരക്ഷിക്കുകയും ചെയ്യുന്നു.
--ND--
(Visitor Counter : 110
PIB Headquarters
മത്സ്യമേഖലയിൽ ജനിതക സാങ്കേതികവിദ്യ: പരിശീലന പരിപാടിക്ക് തുടക്കം
 തുടങ്ങി. വിവിധ സംസ്ഥാനങ്ങളിലെ സർവകലാശാലകൾ, ഐസിഎആർ ഗവേഷണ സ്ഥാപനങ്ങൾ എന്നിവിടങ്ങളിൽ നിന്നായി 25 പേരാണ് 10 ദിവസം നീണ്ടുനിൽക്കുന്ന പരിശീലനപരിപാടിയിൽ പങ്കെടുക്കുന്നത്.
മത്സ്യവിഭവ പരിപാലനം, സംരക്ഷണം, മത്സ്യങ്ങളുടെ രോഗനിർണയം, മത്സ്യപ്രജനനം, മത്സ്യങ്ങളുടെ വംശസംഖ്യാ നിർണയം തുടങ്ങിയ മേഖലകളിൽ ജനിതക സാങ്കേതികവിദ്യകൾ പ്രയോജനപ്പെടുത്തുന്നതിനെ കുറിച്ചാണ് പരിശീലനം. ഭാരതീയ കാർഷിക ഗവേഷണ കൗൺസിലിന്റെ  സാമ്പത്തിക സഹായത്തോടെ സിഎംഎഫ്ആർഐയിലെ മറൈൻ ബയോടെക്നോളജി വിഭാഗമാണ് പരിശീലനപരിപാടി സംഘടിപ്പിക്കുന്നത്.
കൊച്ചി ശാസ്ത്ര സാങ്കേതിക സർവകലാലാശാല  ബയോടെക്നോളജി വിഭാഗം മേധാവി ഡോ സരിത ജി ഭട്ട് ഉദ്ഘാടനം ചെയ്തു. സിഎംഎഫ്ആർഐ ഡയറക്ടർ ഇൻ ചാർജ് ഡോ ടി വി സത്യാനന്ദൻ അധ്യക്ഷത വഹിച്ചു. ഡോ പി വിജയഗോപാൽ, ഡോ സന്ധ്യ സുകുമാരൻ, ഡോ സുമിത്ര ടിജി എന്നിവർ സംസാരിച്ചു.
ഫോട്ടോ ക്യാപ്ഷൻ: സമുദ്രമത്സ്യ മേഖലയിൽ ജനിതക സാങ്കേതികവിദ്യകൾ ഉപയോഗിക്കുന്നതിനെ കുറിച്ചുള്ള പരിശീലനപരിപാടി സിഎംഎഫ്ആർഐയിൽ കുസാറ്റ് ബയോടെക്നോളജി വിഭാഗം മേധാവി ഡോ സരിത ജി ഭട്ട് ഉദ്ഘാടനം ചെയ്യുന്നു.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 83 കോടി പിന്നിട്ടു
(ന്യൂഡൽഹി, സെപ്റ്റംബർ 23 , 2021
കഴിഞ്ഞ 24 മണിക്കൂറിൽ 71,38,205 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 83 കോടി  പിന്നിട്ടു. 81,69,260 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്. രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്.
കഴിഞ്ഞ 24 മണിക്കൂറിനുള്ളിൽ 31,990 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,28,15,731. ആയി. ദേശീയ രോഗമുക്തി നിരക്ക് 97.77%
തുടർച്ചയായ 88-ാം ദിവസവും 50,000-ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം.
കഴിഞ്ഞ 24 മണിക്കൂറിൽ ഇന്ത്യയിൽ പുതുതായി രോഗം സ്ഥിരീകരിച്ചത് 31,923 പേർക്കാണ്.
നിലവിൽ രാജ്യത്തു ചികിത്സയിലുള്ളത് 3,01,640. പേരാണ്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.90 ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 15,27,443 പരിശോധനകൾ നടത്തി. ആകെ 55.83 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 2.11 ശതമാനമാണ്. കഴിഞ്ഞ 90 ദിവസമായി ഇത് 3 ശതമാനത്തിൽ താഴെയാണ്.
പ്രതിദിന രോഗസ്ഥിരീകരണ നിരക്ക് 2.09 ശതമാനമാണ്. കഴിഞ്ഞ 24 ദിവസമായി ഇത് 3 ശതമാനത്തിൽ താഴെയും 107 ദിവസമായി 5 ശതമാനത്തിൽ താഴെയുമാണ്
SKY
പ്രധാനമന്ത്രിയുടെ ഓഫീസ്
2023 ലെ ഹോക്കി ലോകകപ്പ് മത്സരത്തിൽ പങ്കെടുക്കുന്ന എല്ലാ ടീമുകൾക്കും പ്രധാനമന്ത്രി ആശംസകൾ നേർന്നു
2023-ൽ ഒഡീഷയിൽ നടക്കുന്ന ഹോക്കി ലോകകപ്പിൽ പങ്കെടുക്കുന്ന എല്ലാ ടീമുകൾക്കും പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു.
ട്വീറ്റിൽ പ്രധാനമന്ത്രി പറഞ്ഞു :
" 2023 ഹോക്കി ലോകകപ്പ് ഒഡീഷയിൽ ആരംഭിക്കുമ്പോൾ, പങ്കെടുക്കുന്ന എല്ലാ ടീമുകൾക്കും എന്റെ ആശംസകൾ. ഈ ടൂർണമെന്റ് കായികാഭ്യാസ വൈദഗ്ദ്ധ്യത്തിന്റെ മാനസികഭാവം കൂടുതൽ ശക്തിപ്പെടുത്തട്ടെ, അത് ഹോക്കി എന്ന മനോഹരമായ കളിയെ കൂടുതൽ ജനകീയമാക്കട്ടെ. ഈ ടൂർണമെന്റിന് ആതിഥേയത്വം വഹിക്കുന്നതിൽ ഇന്ത്യ അഭിമാനിക്കുന്നു."
വിദേശകാര്യ മന്ത്രാലയം
'നിര്ദിഷ്ട വൈദഗ്ധ്യമുള്ള തൊഴിലാളി' എന്ന മേഖലയിലെ പങ്കാളിത്തത്തിന് ഇന്ത്യയും ജപ്പാനും തമ്മിലുള്ള സഹകരണപത്രത്തില് ഒപ്പുവയ്ക്കുന്നതിന് കേന്ദ്രമന്ത്രിസഭയുടെ അംഗീകാരം
'നിര്ദിഷ്ട വൈദഗ്ധ്യമുള്ള തൊഴിലാളി' എന്നതു സംബന്ധിച്ച വ്യവസ്ഥകളില് കൃത്യമായ പ്രവര്ത്തനത്തിനായുള്ള അടിസ്ഥാന പങ്കാളിത്ത ചട്ടക്കൂടില്, ഇന്ത്യാ-ജപ്പാന് ഗവണ്മെന്റുകള് തമ്മിലുള്ള സഹകരണ പത്രത്തില് ഒപ്പുവയ്ക്കാന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി.
വിശദാംശങ്ങള്:
നിലവിലെ സഹകരണപത്രം ആവശ്യമായ വൈദഗ്ധ്യത്തിലും ജാപ്പനീസ് ഭാഷാ പരീക്ഷയ്ക്കും യോഗ്യത നേടിയ വിദഗ്ധ തൊഴിലാളികളെ അയക്കുന്നതിലും സ്വീകരിക്കുന്നതിലും ഇന്ത്യയും ജപ്പാനും തമ്മിലുള്ള പങ്കാളിത്തത്തിനും സഹകരണത്തിനും വ്യവസ്ഥാപിത സംവിധാനം സജ്ജമാക്കും. ജപ്പാനില് പതിനാല് നിര്ദിഷ്ട മേഖലകളില് ജോലി ചെയ്യുന്നതിനാണ് ഇവരെ അയയ്ക്കുന്നതും സ്വീകരിക്കുന്നതും. ഇന്ത്യയില് നിന്നുള്ള ഈ തൊഴിലാളികള്ക്ക് ജപ്പാന് ഗവണ്മെന്റ് താമസത്തിനായി 'നിര്ദിഷ്ട വൈദഗ്ധ്യമുള്ള തൊഴിലാളി' എന്ന അംഗീകാരം നല്കും.
നിര്വഹണ നയം:
ഈ സഹകരണപത്രത്തിനു കീഴില്, ഈ സഹകരണപത്രത്തിന്റെ നിര്വഹണത്തിനുവേണ്ടി സംയുക്ത പ്രവര്ത്തക സമിതിക്കു രൂപം നല്കും.
പ്രധാന നേട്ടം:
ഈ സഹകരണ പത്രം  ജനസമ്പര്ക്കം വര്ധിപ്പിക്കുകയും, ഇന്ത്യയില് നിന്നു ജപ്പാനിലേക്കു തൊഴിലാളികളുടെയും വിദഗ്ദ്ധ ജീവനക്കാരുടെയും ഒഴുക്കു വര്ധിപ്പിക്കുകയും ചെയ്യും.
ഗുണഭോക്താക്കള്:
ആരോഗ്യപരിചരണം, കെട്ടിടം ശുചിയാക്കല്, മെറ്റീരിയല് പ്രോസസ്സിംഗ് ഇന്ഡസ്ട്രി, വ്യാവസായിക ഉപകരണ നിര്മ്മാണ വ്യവസായം, ഇലക്ട്രിക്-ഇലക്ട്രോണിക് വിവരങ്ങള് സംബന്ധിച്ച വ്യവസായം, കെട്ടിട നിര്മ്മാണം, കപ്പല് നിര്മ്മാണവും അനുബന്ധ വ്യവസായവും, വാഹന പരിപാലനം, വ്യോമയാനം, ലോഡ്ജിങ്, കൃഷി, മത്സ്യബന്ധനം, ഭക്ഷ്യ-പാനീയ നിര്മാണ വ്യവസായം, ഭക്ഷ്യ സേവന വ്യവസായം എന്നീ പതിനാല് മേഖലകളില് നിന്നുള്ള വിദഗ്ധരായ ഇന്ത്യന് തൊഴിലാളികള്ക്കാണ് ജപ്പാനില് ജോലി ചെയ്യുന്നതിനുള്ള കൂടുതല് അവസരങ്ങള് ലഭ്യമാകുക.
ശാസ്ത്ര സാങ്കേതിക മന്ത്രാലയം
കോവിഡ് 19 ലാംപ് ,പി സി ആർ ടെസ്റ്റുകൾക്കായി മാഗ്നറ്റിക് നാനോ പാര്ട്ടിക്കിള് അടിസ്ഥാനമാക്കിയുള്ള ആര് എന് എ വേര്തിരിക്കല് കിറ്റ് വികസിപ്പിച്ച് ശ്രീ ചിത്ര തിരുനാള് ഇന്സ്റ്റിറ്റ്യൂട്ട്
 ആര് എന് എ വേര്തിരിച്ചെടുക്കുന്നതിന് സഹായകമായ 'ചിത്ര മാഗ്ന' എന്ന പരിശോധന കിറ്റ് വികസിപ്പിച്ചു. കോവിഡ് 19 പരിശോധനയ്ക്കായി ലഭിക്കുന്ന സ്രവങ്ങളില് നിന്ന് ആര് എന് എ വേര്തിരിച്ച് എടുക്കുന്നതിനായുള്ള നൂതനമായ സാങ്കേതിക വിദ്യയാണ് ഇത്.
ഈ സംവിധാനത്തില് രോഗിയുടെ സാമ്പിളില് നിന്ന് ആര് എന് എ വേര്തിരിച്ചെടുക്കുന്നതും വിഘടിക്കാതെ സൂക്ഷിക്കുന്നതും മാഗ്നറ്റിക് നാനോ പാര്ട്ടിക്കിളുകളുടെ സഹായത്താലാണ്. ഇത് ശ്രദ്ധേയമായ നേട്ടമാണെന്നാണ് വിലയിരുത്തല്. കാരണം രോഗികളുടെ സാമ്പിള് സംഭരിക്കുമ്പോഴും മറ്റു രാസ പ്രവര്ത്തനങ്ങള് നടത്തുമ്പോഴും ചില ആര് എന് എകള് വിഘടിച്ചു പോകാനുള്ള സാധ്യതയുണ്ട്. എന്നാല് ഇതെല്ലാം കാന്തിക സ്വഭാവമുള്ള വേര്തിരിച്ചെടുക്കല് സാങ്കേതിക വിദ്യയിലൂടെ പിടിച്ചെടുക്കാന് കഴിയും.
ഇറക്കുമതി ചെയ്ത പരിശോധനാ കിറ്റുകളേക്കാള് ലളിതമായ ഈ സാങ്കേതിക വിദ്യക്ക് പേറ്റന്റ് ലഭിക്കാനുള്ള നടപടികള് ശ്രീ ചിത്ര ഇന്സ്റ്റിറ്റ്യൂട്ട് ആരംഭിച്ചിട്ടുണ്ട്.
ലാംപ് പരിശോധനയ്ക്കു മാത്രമല്ല, ആര് ടി - പി സി ആര് പരിശോധനയ്ക്കും രോഗിയുടെ സാമ്പിളില് നിന്ന് ആര് എന് എ കൃത്യമായി വേര്തിരിച്ചെടുക്കാന് 'ചിത്ര മാഗ്ന' ഉപയോഗിക്കാനാകും. കൃത്യമായ അളവില് വൈറല് ആര് എന് എ ലഭിക്കുന്നതിന്റെ അടിസ്ഥാനത്തിലാണ് പി സി ആര് അല്ലെങ്കില് ലാംപ് പരിശോധനയുടെ ഫലം എന്നതിനാല് ഈ പുതിയ സാങ്കേതിക വിദ്യ കോവിഡ് പോസിറ്റീവ് കേസുകള് തിരിച്ചറിയാനുള്ള സാധ്യതകള് വര്ധിപ്പിക്കുന്നു. ഇന്ത്യയില് നിര്മ്മിക്കുന്ന കുറച്ചെണ്ണം ഒഴികെ, ഭൂരിഭാഗം ആര് എന് എ ഐസൊലേഷന് കിറ്റുകളും ഇറക്കുമതി ചെയ്യുന്നതാണ്. കിറ്റുകളുടെ ലഭ്യത പലപ്പോഴും രാജ്യമെമ്പാടുമുള്ള ആര് ടി - പി സി ആര് പരിശോധനയ്ക്കു തടസ്സമായി മാറാറുണ്ട്.
'ചിത്ര മാഗ്ന'യുടെ സാങ്കേതിക വിവരങ്ങള് എറണാകുളത്തെ അഗാപ്പേ ഡയഗ്നോസ്റ്റിക്സ് ലിമിറ്റഡിനു കൈമാറി. ചിത്ര ജീന് ലാംപ് - എന് വികസിപ്പിച്ച ഡോ. അനൂപ് തെക്കുവീട്ടിലും സംഘവുമാണ് 'ചിത്ര മാഗ്ന'യുടെ സാങ്കേതിക വിദ്യയും വികസിപ്പിച്ചത്.
പാര്ലമെന്ററികാര്യ മന്ത്രാലയം
പാർലമെന്ററി കാര്യ മന്ത്രാലയം കേന്ദ്രീയ വിദ്യാലയങ്ങൾക്കായി 2022-23 ലെ ദേശീയ യൂത്ത് പാർലമെന്റ് മത്സരത്തിന്റെ സമ്മാന വിതരണ ചടങ്ങ് നാളെ സംഘടിപ്പിക്കും
ന്യൂഡൽഹി : ആഗസ്റ്റ് 31, 2023
കേന്ദ്രീയ വിദ്യാലയങ്ങൾക്കായി നടത്തിയ 2022-23 വർഷത്തെ 33-ാമത് ദേശീയ യൂത്ത് പാർലമെന്റ് മത്സരത്തിന്റെ സമ്മാന വിതരണ ചടങ്ങ് പാർലമെന്ററി കാര്യ മന്ത്രാലയം നാളെ 2023 സെപ്റ്റംബർ 1 ന് ന്യൂഡൽഹിയിലെ പാർലമെന്റ് ഹൗസ് കോംപ്ലക്സിൽ സംഘടിപ്പിക്കും. പാർലമെന്ററി കാര്യ സഹമന്ത്രി ശ്രീ അർജുൻ റാം മേഘ്വാൾ ചടങ്ങിൽ അധ്യക്ഷത വഹിക്കുകയും സമ്മാനങ്ങൾ വിതരണം ചെയ്യുകയും ചെയ്യും.
കേന്ദ്രീയ വിദ്യാലയങ്ങൾക്കായുള്ള യൂത്ത് പാർലമെന്റ് മത്സര പദ്ധതി പ്രകാരം, 2022-23 കാലയളവിൽ കേന്ദ്രീയ വിദ്യാലയ സംഗതന്റെ 25 മേഖലകളിലായി വ്യാപിച്ചുകിടക്കുന്ന 150 കേന്ദ്രീയ വിദ്യാലയങ്ങൾക്കിടയിൽ ഈ പരമ്പരയിലെ 33-ാമത് മത്സരം സംഘടിപ്പിച്ചു.
ആത്മനിയന്ത്രണം, വൈവിധ്യമാർന്ന അഭിപ്രായങ്ങളോട് സഹിഷ്ണുത, നീതിപൂർവകമായ കാഴ്ചപ്പാടുകൾ, ജനാധിപത്യ ജീവിതരീതിയുടെ മറ്റ് ഗുണങ്ങൾ എന്നിവ യുവതലമുറയിൽ വളർത്തിയെടുക്കുക എന്നതാണ് യൂത്ത് പാർലമെന്റ് പദ്ധതി ലക്ഷ്യമിടുന്നത്. കൂടാതെ, പാർലമെന്റിന്റെ സമ്പ്രദായങ്ങളും നടപടിക്രമങ്ങളും, ചർച്ചകളുടെയും സംവാദത്തിന്റെയും സാങ്കേതികതകൾ എന്നിവയെക്കുറിച്ച് വിദ്യാർത്ഥികളെ പരിചയപ്പെടുത്തുകയും അവരിൽ ആത്മവിശ്വാസം, നേതൃത്വഗുണം, ഫലപ്രദമായ പ്രസംഗത്തിന്റെ കലയും നൈപുണ്യവും വികസിപ്പിക്കുകയും ചെയ്യുന്നു.
"നെഹ്റു റണ്ണിംഗ് ഷീൽഡും" 33-ാമത് മത്സരത്തിൽ ദേശീയ തലത്തിൽ ഒന്നാമതെത്തിയതിനുള്ള ട്രോഫിയും മധ്യപ്രദേശിലെ ചിന്ദ്വാരയിലെ കേന്ദ്രീയ വിദ്യാലയ നമ്പർ 1 ന്  നൽകും.കൂടാതെ, മത്സരത്തിൽ സോണൽ തലത്തിൽ ഒന്നാമതെത്തുന്ന 4 വിദ്യാലയങ്ങൾക്ക് സോണൽ വിജയികൾക്കുള്ള ട്രോഫികളും നൽകും. കൂടാതെ, മത്സരത്തിൽ റീജിയണൽ തലത്തിൽ ഒന്നാമതെത്തുന്ന 20 വിദ്യാലയങ്ങൾക്ക് റീജിയണൽ വിന്നർ ട്രോഫികളും നൽകും.
കല്ക്കരി മന്ത്രാലയം
ഡോ. ഇന്ദര്ജിത്ത്സിംഗ് കല്ക്കരി മന്ത്രാലയ സെക്രട്ടറിയായി ചുമതലയേറ്റു
കേന്ദ്ര കല്ക്കരി മന്ത്രാലയത്തിലെ സെക്രട്ടറിയായി ഡോ.ഇന്ദര്ജിത്ത്സിംഗ്ഇന്ന് ചുമതലയേറ്റു. കേരളകേഡറില്പ്പെട്ട 1985 ബാച്ചിലെഐ.എ.എസ്. ഉദ്യോഗസ്ഥനാണ്അദ്ദേഹം. ഈ പദവിയിലേയ്ക്ക് വരുന്നതിന് തൊട്ട് മുമ്പ് അദ്ദേഹം ക്യാബിനറ്റ് സെക്രട്ടറിയേറ്റില് സെക്രട്ടറികോ-ഓര്ഡിനേഷനായിസേവനമനുഷ്ഠിക്കുകയായിരുന്നു. പഞ്ചാബ്സര്വ്വകലാശാലയില് നിന്ന് പി.എച്ച്.ഡി. എടുത്തിട്ടുള്ളഡോ. ഇന്ദര്ജിത്ത്സിംഗ്കേന്ദ്ര വാണിജ്യ മന്ത്രാലയം നവ പുനരുപയോഗഊര്ജ്ജ മന്ത്രാലയം എന്നിവിടങ്ങളിലും, കേരളത്തില്വിവിധ വകുപ്പുകളുടെ സെക്രട്ടറി മുതലായ പദവികളില്സേവനമനുഷ്ഠിച്ചിട്ടുണ്ട്.
(ND/MRD
പ്രധാനമന്ത്രിയുടെ ഓഫീസ്
പി വി ചലപതി റാവുവിന്റെ നിര്യാണത്തിൽ പ്രധാനമന്ത്രി അനുശോചിച്ചു
മുതിർന്ന ബിജെപി നേതാവ് ശ്രീ പി വി ചലപതി റാവുവിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി.
ഒരു ട്വീറ്റിൽ ശ്രീ മോദി പറഞ്ഞു:
" മികച്ച സേവനത്തിനും ദേശസ്നേഹ തീക്ഷ്ണതയ്ക്കും ശ്രീ. പി.വി. ചലപതി റാവു ഗാരു എന്നും ഓർക്കപ്പെടും. അനേകം ബി.ജെ.പി പ്രവർത്തകർക്ക് അദ്ദേഹം പ്രചോദനത്തിന്റെ ഉറവിടമായി തുടരും. അദ്ദേഹത്തിന്റെ വിയോഗത്തിൽ വേദനിക്കുന്നു. അദ്ദേഹത്തിന്റെ കുടുംബത്തിനും ആരാധകരോടും അനുശോചനം രേഖപ്പെടുത്തുന്നു. ഓം ശാന്തി."
(ND